ddrg/super_eurlex huggingface dataset:
Uredba Komisije (EGS) št. 1654/87

z dne 12. junija 1987

o spremembi Uredbe (EGS) št. 2213/83 glede standardov kakovosti za čebulo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1351/86 [2], in zlasti drugega pododstavka člena 2(2) Uredbe,

ker je Uredba Komisije (EGS) št. 3398/84 [3] za omejeno obdobje uvedla odstopanje od standardov kakovosti za čebulo, določenih v Prilogi I Uredbe Komisije (EGS) št. 2213/83 [4];

ker je bilo obdobje odstopanj podaljšano z Uredbo Komisije (EGS) št. 2193/86 [5];

ker so bile s tem pridobljene ustrezne izkušnje glede tam določenih pravil in se morajo sedaj standardi kakovosti za čebulo za stalno spremeniti;

ker so ukrepi predvideni s to uredbo v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

V Prilogi I k Uredbi (EGS) št. 2213/83 se določbe Naslova II "Določbe o kakovosti" spremenijo z naslednjim:

1. Prva alinea pod A

"Minimalne zahteve"

se nadomesti z:

"— nepoškodovan,"

2. Pod B "Razvrstitev":

(a) pod (i)

"Razred I"

se zadnji odstavek nadomesti z naslednjim:

"Vendar je dopustno naslednje:

- majhen madež, ki ne vpliva na zadnji suhi luskolist, ki ščiti meso, če ne prekriva več kot ene petine površine čebulice,

- majhne razpoke na zunanjih luskolistih in manjkajoči del zunanjih luskolistov, pod pogojem, da je meso zavarovano.";

(b) pod (ii)

"Razred II"

se drugi stavek zadnjega odstavka nadomesti z naslednjim:

"Vendar je dopustno naslednje:

- madež, ki ne vpliva na zadnji suhi luskolist, ki ščiti meso, če ne pokriva več kot ene polovice površine čebulice,

- razpoke na zunanjih luskolistih in manjkajoči del zunanjih luskolistov, ki ne prekriva več kot ene tretjine površine čebulice, pod pogojem, da meso ostane nepoškodovano.";

(c) pod (iii)

"Razred III"

se doda naslednja alinea:

"— madež, ki ne vpliva na zadnji suhi luskolist, ki ščiti meso."

Člen 2

Ta uredba začne veljati 1. julija 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. junija 1987

Za Komisijo

Frans Andriessen

Podpredsednik

[1] UL L 118, 20.5.1972, str. 1.

[2] UL L 119, 8.5.1986, str. 46.

[3] UL L 314, 4.12.1984, str. 14.

[4] UL L 213, 4.8.1983, str. 13.

[5] UL L 190, 12.7.1986, str. 57.

--------------------------------------------------
Uredba Komisije (EGS) št. 3991/87

z dne 23. decembra 1987

o spremembi Uredbe (EGS) št 234/68 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje ter okrasno listje

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kakor je bila spremenjena z Uredbo (EGS) št. 3985/87 [2], in zlasti člena 15 Uredbe,

ker Uredba Sveta (EGS) št. 2658/87 s 1. januarjem 1988 uvaja kombinirano nomenklaturo blaga na podlagi harmoniziranega sistema, ki bo izpolnjevala zahteve skupne carinske tarife in nomenklature blaga za statistično vodenje zunanjetrgovinske menjave Skupnosti;

ker je zato treba poimenovanja blaga in tarifne številke iz Uredbe Sveta (EGS) št. 234/68 [3], kakor je bila nazadnje spremenjena z Uredbo (EGS) 3768/85 [4], izraziti s poimenovanji in tarifnimi številkami iz kombinirane nomenklature; ker ta prilagoditev ne zahteva spremembe vsebine;

SPREJELA NASLEDNJO UREDBO:

Člen 1

Uredba (EGS) št. 234/68 se spremeni:

1. Člen 1 se nadomesti z naslednjim besedilom:

"Vzpostavi se skupna ureditev trga za živo drevje in druge rastline, čebulice, korenine in podobno, rezano cvetje ter okrasno listje za proizvode iz poglavja 6 skupne carinske tarife, razen rastlin in korenin cikorije iz tarifne številke 0601 20 10, ki vključuje tudi skupne standarde kakovosti in sistem trgovanja."

2. Člen 7(1) se nadomesti z naslednjim besedilom:

"1. Za vsak proizvod iz tarifne številke 0601 10 se vsako leto od leta 1968 dalje, dovolj zgodaj pred začetkom prodajne sezone, v skladu s postopkom iz člena 14, določi eno ali več minimalnih cen za izvoz v tretje države.

Izvoz tovrstnih proizvodov je dovoljen samo po ceni, ki je enaka ali višja od minimalne cene, določene za ta proizvod."

3. Člen 10(2) se nadomesti z naslednjim besedilom:

"2. Z odstopanjem od določb druge in tretje alinee odstavka 1 se dovoli ohranitev količinskih omejitev ali ukrepov z enakim učinkom oziroma uporabo člena 44 Pogodbe o ustanovitvi EGS:

- za neukoreninjene potaknjence in cepiče trte (tarifna številka 0602 10 10) in trsne cepljenke, cepljene ali ukoreninjene (tarifna številka 0602 20 10), do datuma, ki se določi za začetek izvajanja predpisov, ki jih sprejme Svet za promet z materiali za vegetativno razmnoževanje trte v vseh državah članicah.

V zvezi z rastlinami v lončkih in mladikami sadnega drevja ter grmičevja in grmovja (tarifne številke 0602 20 91, 0602 20 99, 0602 30 10, 0602 99 70, 0602 99 91 in 0602 99 99) Svet sprejme takšne ukrepe, kot so potrebni v skladu s členi 3, 12 ali 18 te uredbe."

Člen 2

Uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1987

Za Komisijo

Frans Andriessen

Podpredsednik

[1] UL L 256, 7.9.1987, str. 1.

[2] UL L 376, 31.12.1987, str. 1.

[3] UL L 55, 2.3.1968, str. 1.

[4] UL L 362, 31.12.1985, str. 8.

--------------------------------------------------
Uredba Komisije (EGS) št. 3534/87

z dne 24. novembra 1987

o uvrstitvi blaga v tarifno podštevilko 16.04 E skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo Sveta (EGS) št. 2055/84 [2], in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba predvideti uvrstitev globoko zamrznjenih kosov tune brez kože ("tuna loins"), ki so bili predhodno kuhani v pari in vodi, predvsem zaradi lažjega odstranjevanja kože, pri čemer so beljakovine delno koagulirale;

ker se tarifna številka 03.01 skupne carinske tarife, ki je priloga Uredbi Sveta (EGS) št. 950/68 [3], kakor je bila nazadnje spremenjena z Uredbo (EGS) št. 2184/87 [4], nanaša na sveže (žive ali mrtve), hlajene ali globoko zamrznjene ribe; ker se tarifna številka 16.04 nanaša na pripravljene in konzervirane ribe;

ker so zaradi toplotne obdelave zadevne ribe izgubile značaj blaga, ki se uvrsti v tarifno številko 03.01, in se zato uvrstijo v tarifno številko 16.04; ker je v tej tarifni številki treba izbrati tarifno podštevilko 16.04 E;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Globoko zamrznjeni kosi tune brez kože ("tuna loins"), ki so bili predhodno kuhani v pari in vodi, predvsem zaradi lažjega odstranjevanja kože, pri čemer so beljakovine delno koagulirale, se uvrstijo v skupni carinski tarifi v tarifno podštevilko:

16.04 Pripravljene in konzervirane ribe, vključno s kaviarjem in njegovimi nadomestki:

E. Tuna.

Člen 2

Ta uredba začne veljati osmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. novembra 1987

Za Komisijo

Cockfield

Podpredsednik

[1] UL L 14, 21.1.1969, str. 1.

[2] UL L 191, 16.7.1984, str. 1.

[3] UL L 172, 22.7.1968, str. 1.

[4] UL L 203, 24.7.1987, str. 16.

--------------------------------------------------
Uredba Komisije (EGS) št. 3642/88

z dne 23. novembra 1988

o spremembi Uredbe (EGS) št. 3083/73 o sporočanju podatkov, potrebnih za izvajanje Uredbe Sveta (EGS) št. 2358/71 o skupni ureditvi trga za semena

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (EGS) št. 3997/87 [2], in zlasti člena 9 Uredbe,

ker Uredba Komisije (EGS) št. 3083/73 [3], kakor je bila nazadnje spremenjena z Uredbo (EGS) št. 2811/86 [4], določa, katere podatke morajo države članice posredovati Komisiji in roke za ta obvestila; ker je določeno, da se podatki o izdaji uvoznih dovoljenj za hibridno koruzo sporočajo enkrat mesečno; ker bi bilo treba zato, ker taka pogostost ne omogoča, da bi bile predvidene količine uvoza znane pravočasno in ne dopušča ukrepov, ki jih morda zahteva stanje na trgu, prilagoditi datume posredovanja podatkov;

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

Priloga k Uredbi (EGS) št. 3083/73 se spremeni, kot sledi:

1. Vnosi pri št. 10 se nadomestijo z:

"Številka | Vrsta podatkov | Rok, do katerega je treba podatke posredovati |

10 | Podatki o izdaji uvoznih dovoljenj:(9) | |

| —za hibridno koruzo | 10., 20. in zadnji dan v mesecu |

| —za hibridni sirek | 10. dan v mesecu" |

2. Uvodni stavek in prva alinea v opombi (

9

) se nadomestijo z:

"Posredujejo se naslednji podatki:

- izdaja uvoznih dovoljenj za hibridno koruzo na 100 kilogramov,

- izdaja uvoznih dovoljenj za hibridni sirek v … (mesec) na 100 kilogramov."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. novembra 1988

Za Komisijo

Frans Andriessen

Podpredsednik

[1] UL L 246, 5.11.1971, str. 1.

[2] UL L 377, 31.12.1987, str. 37.

[3] UL L 314, 15.11.1973, str. 20.

[4] UL L 260, 12.9.1986, str. 8.

--------------------------------------------------
Uredba Komisije (EGS) št. 3939/88

z dne 16. decembra 1988

o spremembi Uredbe (EGS) št. 2580/88 o določitvi pravil za spremembo seznama sort riža, navedenega v Prilogi B k Uredbi Sveta (EGS) št. 3878/87

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3878/87 z dne 18. decembra 1987 o pomoči za pridelavo nekaterih sort riža 1, nazadnje spremenjene z Uredbo (EGS) št. 1424/88 2, in zlasti člena 2(3) Uredbe,

ker je v členu 2(1) Uredbe Komisije (EGS) št. 2580/88 3 določen 31. julij kot datum za predstavitev zahtevkov držav članic za vključitev sort riža v Prilogo B k Uredbi (EGS) št. 3878/87;

ker je vključitev v državni katalog pomemben pogoj za predstavitev teh zahtevkov; ker takšnega pogoja ni mogoče izpolniti do navedenega datuma, ki je pred žetvijo, in je treba datum ustrezno prestaviti nazaj na 20. december;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V členu 2(1) Uredbe (EGS) št. 2580/88 se "31. julij" nadomesti z "20. december".

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1988

Za Komisijo

Frans Andriessen

Podpredsednik

1 UL L 365, 24.12.1987, str. 3.

2 UL L 131, 27.5.1988, str. 2.

3 UL L 230, 19.8.1988, str. 8.
UREDBA SVETA (EGS) št. 3528/89

z dne 23. novembra 1989

o spremembi Uredbe (EGS) št. 2658/87 o tarifni in statistični nomenklaturi ter skupni carinski tarifi

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 28, 43 in 113 Pogodbe,

ob upoštevanju predloga Komisije,

ob upoštevanju mnenja Evropskega parlamenta[1],

ker se v luči nedavne sodne prakse Sodišča Evropskih skupnosti o področju uporabe členov 28 in 113 Pogodbe, zdi, da je bila Uredba (EGS) št. 2658/87[2] sprejeta na napačni pravni podlagi, ker je Svet pravni podlagi, ki jo je predlagala Komisija, se pravi členom 28, 43 in 113 Pogodbe, dodal člen 235 Pogodbe, ki zahteva drugačen postopek odločanja; ker je Komisija zato zadevo posredovala Sodišču Evropskih skupnosti v postopek za razveljavitev navedene uredbe;

ker je treba sklicevanje na člen 235 Pogodbe kot pravno podlago za Uredbo (EGS) št. 2658/87 črtati, da se Komisiji omogoči, da umakne svojo tožbo in prepreči, da se ugotovi ničnost zadevnega akta,

SPREJEL NASLEDNJO UREDBO:

Člen 1

Prva navedba v Uredbi (EGS) št. 2658/87 se nadomesti z naslednjim:

"ob upoštevanju Pogodbe o ustanovitvi Evropske gospodarske skupnosti in zlasti členov 28, 43 in 113 Pogodbe".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 10. septembra 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. novembra 1989

Za Svet

Predsednik

E. CRESSON

[1] Mnenje, podano dne 13. oktobra

1989 (še neobjavljeno v Uradnem listu).

[2] UL L 256, 7.9.1987, str. 1.
Uredba Komisije (EGS) št. 2690/89

z dne 6. septembra 1989

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 763/89 [2], in zlasti člena 6(7) Uredbe,

ker člen 2 Uredbe Komisije (EGS) št. 3143/85 [3], kakor je bila nazadnje spremenjena z Uredbo (EGS) št. 1953/89 [4] določa, da se prodajna cena masla spreminja z vsebnostjo maščobe zgoščenega masla; ker glede na sedanje razmere na trgu masla in intervencijske zaloge takšno razlikovanje ni več potrebno; ker je treba temu primerno določiti enotno prodajno ceno masla;

ker je treba rok za položitev varščine za predelavo, predvideno v členu 2a(5) Uredbe (EGS) št. 3143/85, natančneje določiti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 3143/85 se spremeni:

1. V členu 2:

- se odstavek 1 nadomesti z naslednjim:

"1. Maslo iz člena 1 za predelavo v zgočeno maslo z vsebnostjo mačobe 96 % ali več, se proda franko skladiče po ceni, enaki odkupni ceni, ki jo uporablja zadevna intervencijska agencija na dan, ko je sklenjena prodajna pogodba, zmanjani za 151 ECU na 100 kg.";

- – v prvem pododstavku odstavka 4 se znesek "250 ECU" nadomesti z zneskom "200 ECU",

- – v drugem pododstavku odstavka 4 se črta besedilo vsebnost mačobe zgočenega masla.

2. V prvem pododstavku člena 2a(5) se besedilo "preden maslo prevzame trgovina na drobno" nadomesti z besedilom "v roku 15 dni iz odstavka 6".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. septembra 1989

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 84, 29.3.1989, str. 1.

[3] UL L 298, 12.11.1985, str. 9.

[4] UL L 187, 1.7.1989, str. 102.

--------------------------------------------------
Uredba Komisije (EGS) št. 489/89

z dne 24. februarja 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter o skupni carinski tarifi, kakor je bila nazadnje spremenjena z Uredbo (EGS) št. 20/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili, uvrstiti v ustrezno tarifno oznako KN, ki je navedena v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezno tarifno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. februarja 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

--------------------------------------------------

PRILOGA

Poimenovanje blaga | Tarifna oznaka KN | Utemeljitev |

1 | 2 | 3 |

Copati z zgornjim delom iz tekstilnega materiala in nalepljenimi podplati iz bombaža, ki so na površini, ki je v stiku s tlemi, prevlečeni z vidno plastjo plastične mase. | 64041910 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 3 k Poglavju 64 in besedilo tarifnih oznak KN 6404 in 64041910. Izdelek ne more biti uvrščen v tarifno oznako KN 64052091, ker se morajo, ob uporabi navedene opombe, podplati upoštevati, kot da so izdelani iz plastične mase. |

--------------------------------------------------
Uredba Sveta (EGS) št. 640/90

z dne 5. marca 1990

o spremembi Uredbe (EGS) št. 2843/72 o zaščitnih ukrepih, določenih v Sporazumu med Evropsko gospodarsko skupnostjo in Republiko Islandijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil 31. oktobra 1989 podpisan dopolnilni protokol k Sporazumu med Evropsko gospodarsko skupnostjo in Republiko Islandijo z namenom, da se odpravijo in preprečijo količinske omejitve pri izvozu ali ukrepi z enakim učinkom [1];

ker protokol predvideva, da se v Sporazum doda posebna zaščitna klavzula, ki naj bi ublažila težave, ki se lahko pojavijo zaradi odprave izvoznih omejitev; ker je treba določiti izvedbene določbe tako, da se spremeni Uredba (EGS) št. 2843/72 [2];

Ker je v členu 7 navedene uredbe določeno, da lahko, z namenom izognitve nevarnosti ogrožanja enotnosti skupnega trga, Komisija predlaga Svetu spremembo Uredbe in zlasti člena 4(3), kot bi bilo potrebno glede na izkušnje; ker je treba v smislu dokončne vzpostavitve skupnega trga leta 1992 odpraviti nacionalne zaščitne ukrepe in jih nadomestiti s postopkom Skupnosti v skladu s podrobnimi pravili, ki jih je določil Svet s Sklepom 87/373/EGS [3],

SPREJEL NASLEDNJO UREDBO:

Edini člen

Uredba (EGS) št. 2843/72 se spremeni kot sledi:

1. v členu 1(1) se "za sprejemanje ukrepov, določenih v členih 23, 25 in 27 Sporazuma" zamenja z "za sprejemanje ukrepov, določenih v členih 23, 25, 25a in 27 Sporazuma";

2. Člen 4 se nadomesti z naslednjim:

"Člen 4

1. Kadar je zaradi izrednih okoliščin treba nemudoma ukrepati v situacijah, navedenih v členih 25, 25a in 27 Sporazuma, ali v primeru izvoznih pomoči, ki imajo neposreden in takojšen učinek na trgovino, se lahko v skladu s spodaj navedenim postopkom sprejmejo previdnostni ukrepi, določeni v členu 28(3)(e) Sporazuma.

2. Komisiji pomaga odbor, ki ga sestavljajo predstavniki držav članic, predseduje pa mu predstavnik Komisije.

Odbor se sestane, kadar ga skliče njegov predsednik. Predsednik odbora državam članicam takoj posreduje vse ustrezne informacije.

3. Po posvetu z odborom se lahko Komisija odloči za ustrezne ukrepe na lastno pobudo ali na zahtevo države članice. O sklepu Komisije, ki je takoj izvršljiv, se obvestijo vse države članice.

4. Kadar država članica zaprosi Komisijo, da ukrepa, ta sprejme odločitev v največ petih delovnih dneh po prejemu prošnje.

5. Katera koli država članica lahko sklep Komisije posreduje Svetu v največ petih delovnih dneh od prejema obvestila o sklepu.

Svet lahko na podlagi kvalificirane večine sprejme drugačen sklep v največ desetih delovnih dneh po prejemu sklepa Komisije.";

3. Člen 7 se s tem razveljavi.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. marca 1990

Za Svet

Predsednik

G. Collins

[1] UL L 295, 13.10.1989, str. 9.

[2] UL L 301, 31.12.1972, str. 162.

[3] UL L 197, 18.7.1987, str. 33.

--------------------------------------------------
Uredba Sveta (EGS) št. 3070/90

z dne 22. oktobra 1990

o ponovni spremembi členov 6 in 17 Protokola o opredelitvi pojma "izdelki s poreklom" in načinih upravnega sodelovanja k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,

ob upoštevanju predloga Komisije,

ker je bi Sporazum o sodelovanju med Evropsko gospodarsko skupnostjo in Hašemitsko kraljevino Jordanijo [1] podpisan 3. maja 1977 in je začel veljati 1. novembra 1978;

ker člen 6 Protokola o opredelitvi pojma "izdelki s poreklom" in načinih upravnega sodelovanja [2], priloženega k navedenemu sporazumu (v nadaljevanju "Protokol"), kakor je bil spremenjen s Sklepom št. 3/84 [3] Sveta za sodelovanje, določa, da lahko Skupnost v primeru avtomatske spremembe v referenčnem datumu, ki velja za zneske, izražene v ekujih, uvede revidirane zneske, kadar je to potrebno;

ker so bile protivrednosti v nekaterih nacionalnih valutah zneskov, izraženih v ekujih, dne 1. oktobra 1988 nižje od ustreznih zneskov dne 1. oktobra 1986; ker bi avtomatska sprememba v referenčnem datumu v primeru pretvorbe v zadevne državne valute povzročila znižanje zgornjih meja, ki omogočajo predložitev poenostavljenih listinskih dokazov; ker je take zgornje meje, izražene v ekujih, treba dvigniti, da bi se izognili temu učinku,

SPREJEL NASLEDNJO UREDBO:

Člen 1

Protokol se spremeni:

1. V drugem pododstavku člena 6(1) se 2590 ECU nadomesti z 2820 ECU;

2. V členu 17(2) se 180 ECU nadomesti z 200 ECU in 515 ECU se nadomesti s 565 ECU.

Člen 2

Ta uredba začne veljati 1. novembra 1990.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. oktobra 1990

Za Svet

Predsednik

G. De Michelis

[1] UL L 268, 27.9.1978, str. 2.

[2] UL L 268, 27.9.1978, str. 24.

[3] UL L 81, 23.3.1985, str. 8.

--------------------------------------------------